Test Kjønnssykdommer Kvinne - kjøp testen fra RFSU på nett | RFSU.no
Tester de fire vanligste kjønnssykdommene
Du kan med en og samme test, teste for fire vanlige kjønnssykdommer
Raskt, sikkert og anonymt svar
Du kan få hjelp med henvisning, e-resept eller rådgivning online
Kjønnssykdommene klamydia, mykoplasma, gonoré og trikomonas har mange likheter. De smitter gjennom ubeskyttet samleie og har de samme symptomene, slik som sviing i underlivet, unormal utflod og vondt i nedre del av magen. Ofte gir de ikke noen symptomer i det hele tatt. Usikkerheten rundt symptomene gjør at det er vanskelig å avgjøre om man er smittet eller ikke. Selv om du ikke har noen symptomer kan du likevel være smittet og da må du behandles med antibiotika. Gjennom vår smidige test kan du teste deg selv for alle fire sykdommene samtidig, og dermed avgjøre om du trenger å gå videre med behandling eller legekonsultasjon.
Du kan teste deg enkelt og diskret hjemme. Siden kjønnssykdommene ligner på hverandre kan de testes med en og samme test. Etter at du har bestilt testen fra oss sender vi pakken hjem til deg i en diskret forpakning. I pakken medfølger alt du trenger for å ta prøven, samt tydelige instruksjoner for hvordan testen skal utføres. Du som er kvinne får en test med en vaginal prøvepinne som er lett å bruke. Du snurrer lett med prøvepinnen mot skjedeveggen et stykke opp i vagina. Testen gjør ikke vondt. Det er også nødvendig med en urinprøve. Husk at det er viktig at det har gått minst 14 dager fra det eventuelle smittetilfelle til testen utføres. Prøven skal ikke tas rett etter samleie og heller ikke ved menstruasjon.
Sikkert og anonymt svar
Etter at du har utført testen sender du den tilbake til oss i vedlagt returpakke. Når prøven kommer til oss vil den bli analysert i vårt kvalitetssikrede lab, og når svaret er klart laster vi det opp på www.dynamiccode.com. Dette skjer innen 24 timer* etter at testen har ankommet vår lab. For å se ditt resultat bruker du din personlige kode som fulgte med prøvematerialet. Merk! Testen skal ikke sendes til RFSU Norge, men til Dynamic Code. Bruk medfølgende returemballasje (esken til testen).
Skulle det vise seg at du har en eller flere kjønnssykdommer er det viktig at du kontakter lege eller helseklinikk for videre behandling. Det finnes også digitale legesentraler som kan hjelpe deg med å få skrevet ut riktig antibiotika. Dynamic Code har et samarbeid med KRY, som kan hjelpe deg med å resept. Vis til testresultatene for å få rett antibiotika. Viser testen positivt på gonoré må du til en videre utredning for å finne ut hva slags gonorébakterier du er smittet med. Da blir du nødt til å selv ta kontakt fastlege eller helsestasjon. Både gonoré og klamydia går under smittebeskyttelses-loven og må derfor registreres. Dette er anonymt og noe legen din tar seg av når du får skrevet ut behandling.